ბასკური ნინა

ბასკური ნინა — ბასკეფიშ ნინა, ზოხორინელი ნინა რე. თიში გოფაჩუაში არეალი რე ესპანეთიშ დო საფრანგეთიშ პროვინციეფი, ნამუეფით უხურგანა ბისკაიაშ ჸუც. ფორუნს თაშნეშე პირენეიშ გვალეფიშ ბჟადალუ ნორთის. 

ბასკური აკა კაკალია წჷმოსქილადირი ნინა რე, ნამუდგათ რაგადანდჷ ობჟათე-ბჟადალ ევროპაშ მახორობა თე რეგიონიშ რომანიზაციაშახჷნ. ფირქენა, ნამუდა თე რეგიონს რომიშ ადმინისტრაციაშ შაურთია დუდალაქ გჷნასქილიდუ ბასკური დიალექტეფი ლათინურიშ მონძალუაშე. შქა ოშწანურეფს, ბასკური, მუჭოთ უმენტაშო ფიოშეფიშ ნინან, ვა უწიენდჷ კონკურენციას ლათინურს დო მუშ მონძე ოჭარუე ნინეფს. მა-10 ოშწანურაშე ბასკურქ ჭიი-ჭიეთ მიოდინუ ღარჯილი კასტილიურ ესპანურწკჷმა რკინს. თეშ უმკუჯინუო, ოორუეს (თეჟამიშ საფრანგეთი) ბასკურო მორაგადე რეგიონი პრაქტიკულო თიშნერი რე კინ, მუჭოთ მა-16 ოშწანურას რდჷნ. ეკონია ჟირი ოშწანურაშ გოძვენას, ბასკურ ნინას უხვადუ ლჷმა გინოსქილადაშო ხვალე ინდუსტრიულ ნოღეფს დო ბასკეთიშ ხურგეფწკჷმა ვარინ, მუშ შქაგურონასჷთ.

 რესურსეფი ინტერნეტის 
 ბასკური ნინა, ისტორია

კატეგორია:იზოლირაფილი ნინეფი